‫כלא קילמקוסקי, פינלנד.‬
‫ביתם של אסירים אלימים רבים.‬
‫אחי נרצח. יריתי ברוצח שלו.‬
‫…הוצאתי את הסכין מהכיס שלי,‬ ‫ודקרתי אותו בצוואר.‬
‫מאחורי דלתות התאים, האסירים אחראים.‬
‫רוצה גם?‬ ‫-לא, תודה.‬
‫מטורף.‬
‫יופי. הנה זה בא. יופי.‬
‫זה ישר?‬ ‫-כן.‬
‫כשאסירים מסרבים לציית לחוקים…‬
‫המלך הוא מי שיש לו הכי הרבה סמים.‬ ‫לא יודע למה.‬
‫ומביעים מעט מאוד חרטה‬ ‫על הפשעים האלימים שלהם…‬
‫מה עשית לו?‬
‫דרסנו אותו.‬
‫ירינו בו חץ.‬
‫איך בית הסוהר מנסה להחזירם למוטב?‬
‫אני אהיה כלוא כאן‬ ‫במהלך השבוע הקרוב כדי לברר זאת.‬
‫זו לא הפעם הראשונה שלי מאחורי סורגים.‬
‫שמי רפאל רואו.‬
‫הורשעתי בבריטניה ברצח שלא ביצעתי‬
‫ונשפטתי למאסר עולם ללא שחרור על תנאי.‬
‫חלפו 12 שנים ארוכות עד שניקיתי את שמי.‬
‫עכשיו אני נוסע ברחבי העולם‬
‫כדי לגלות כיצד באמת נראים החיים‬
‫בתוך בתי הסוהר הקשים בעולם.‬
‫- בתוך בתי הסוהר הקשים בעולם -‬
‫פינלנד. מדינה בעלת שיעור מקרי הרצח‬ ‫מהגבוהים ביותר באירופה.‬
‫נהוג לומר שפינלנד‬ ‫היא המדינה הכי שמחה בעולם,‬
‫אבל יש בה צד אפל‬ ‫שמתאפיין בשיעור גבוה של פשעים אלימים‬
‫שלעיתים קרובות מבוצעים‬ ‫על ידי אנשים משולי החברה,‬
‫ומונעים על ידי אלכוהול וסמים.‬
‫ההתמודדות עם הפושעים האלה‬ ‫היא אתגר עצום למערכת בתי הסוהר.‬
‫אני בדרך לכלא קילמקוסקי שבדרום פינלנד,‬
‫שם אשהה בשבוע הבא.‬
‫לפינים יש גישה מתקדמת לעונש,‬
‫כך שרוב האסירים מרצים את עונשם בקהילה,‬
‫או נשלחים לבתי סוהר פתוחים.‬
‫רק העבריינים המסוכנים‬ ‫שהורשעו בעבירות קשות,‬
‫נשלחים לבתי כלא סגורים‬ ‫כמו זה שאני בדרכי אליו.‬
‫וכרגע, אני לא יודע למה לצפות.‬
‫אני קצת חושש. יש לי פרפרים בבטן.‬
‫מנגנון בתי הסוהר בפינלנד שואף בעיקר‬
‫לשמש כמעודד צמיחה והתפתחות אישית של אסירים‬
‫יותר מאשר לתפקד כאמצעי ענישה.‬
‫אך העניין המכריע בבתי הסוהר‬ ‫ששואפים להחזיר למוטב את האסירים,‬
‫טמון בעובדה שהם אינם מחויבים‬ ‫לקחת חלק בתהליך שיקום.‬
‫האם השיקום באמת יכול לעבוד‬ ‫כשמדובר באסירים המסוכנים ביותר?‬
‫כי אם הם לא רוצים להשתנות,‬ ‫אפילו מנגנון מתקדם‬
‫בעל גישה ליברלית לשיקום לא יוכל לעשות דבר.‬
‫האנשים צריכים לרצות להשתנות.‬
‫לא משנה כמה פעמים אני עושה את זה,‬
‫אני תמיד חושש קצת‬
‫לגבי האנשים שאהיה כלוא איתם.‬
‫- היום הראשון -‬
‫הולכים לכאן.‬
‫אתה יכול לשים את הז'קט על השולחן.‬
‫אני אתן לך שקית פלסטיק‬ ‫שבה תוכל לשים את כל הבגדים שלך.‬
‫בסדר.‬ ‫-אנחנו נשמור אותם.‬
‫ואז תקבל אותם בחזרה.‬
‫בסדר.‬
‫תוכל לשים את זה כאן.‬
‫תציג את ה… כן. יופי.‬
‫אתה יכול ללבוש את החולצה.‬
‫כן, בסדר. ואז למטה.‬
‫כדי להגן על זכויות האדם של אסירים,‬
‫פינלנד לא מאפשרת‬ ‫לבצע חיפושים גופניים מלאים.‬
‫לכן על אף שעד 90 אחוז מהאסירים החדשים‬
‫סובלים מבעיות סמים, מתבצע רק חיפוש שטחי.‬
‫אתם מוצאים הרבה פריטים מוברחים‬ ‫במהלך ההליך הזה?‬
‫כן. לפעמים כן. סמים, או…‬
‫אילו סמים הם מנסים להבריח פנימה?‬
‫סובוטקס.‬
‫לפעמים יש כאלה שינסו להבריח טלפון סלולרי‬
‫או משהו דומה.‬
‫סובוטקס משמש לטיפול בהתמכרות,‬
‫אבל זהו סם ממכר בפני עצמו.‬
‫תביט ישר למצלמה.‬
‫בתום תהליך הקליטה, ייקחו אותי לאגף שלי.‬
‫עבריינים אלימים לא מופרדים כאן‬ ‫מאסירים אחרים.‬
‫ואני נלקח לאגף הכללי 2.1.‬
‫אז אהיה כאן לבד?‬ ‫-כן.‬
‫מה אתה מציע לי לגבי האסירים האחרים שם?‬
‫כדאי שתימנע מלדבר על משהו אישי מדי.‬
‫ותשתמש בהיגיון בריא.‬
‫עם אילו פושעים אגור כאן?‬
‫למשל, באגף הזה יש פושעים מרקעים שונים.‬
‫עבריינים אלימים, רוצחים,‬
‫והרבה מורשעים בעבירות סמים.‬
‫בסדר. תודה.‬ ‫-תודה.‬
‫כאשר מוקצבים 14 תאים ל-18 אסירים,‬
‫חלקם צריכים לחלוק.‬
‫האזור המשותף והמטבח‬ ‫מפוקחים על ידי מצלמות טלוויזיה במעגל סגור,‬
‫שאותן מנטרים שומרים בחדר בקרה בקצה האגף.‬
‫אבל אין מצלמות בתאים.‬
‫ועכשיו אני לבד עם האסירים.‬
‫רושם ראשוני. יש כאן שקט מוחלט.‬
‫שקט מפחיד.‬
‫בהשוואה לבתי הסוהר אחרים,‬ ‫אין כאן רעשי התרחשויות כלשהן,‬
‫אין צעקות וצרחות.‬
‫כשאתה אסיר חדש,‬
‫טבעי שקצת תחשוש לגבי מי ממתין לך שם בחוץ.‬
‫ואין ספק שהם‬
‫ירצו לבחון אותך מהרגע שתצא לשם.‬
‫כבר עברתי ליד כמה בחורים ממש גדולים‬
‫שרק המראה שלהם מפחיד למדי.‬
‫בכל מקרה, אני אלך לגלות‬
‫מה אני צפוי לחוות בשבעת הימים הקרובים.‬
‫שלום. אני אציג את עצמי.‬
‫אני רפאל.‬ ‫-טוני.‬
‫טוני? נעים מאוד, טוני.‬ ‫-כן.‬
‫אני פאזי.‬ ‫-פאזי?‬
‫פאזי. ברוך הבא.‬ ‫-אני רפאל.‬
‫תודה. נעים מאוד.‬ ‫-כן.‬
‫כן…‬ ‫-אוכל לפגוש את האחרים?‬
‫אני מייקל.‬ ‫-היי. מייקל?‬
‫כן.‬ ‫-היי, מייקל. אני רפאל.‬
‫בסדר. ברוך הבא.‬
‫תודה.‬ ‫-כן.‬
‫מה שלומך? אני רפאל.‬
‫אני יאני.‬ ‫-יאני. נעים מאוד.‬
‫יש צלחות וסכו"ם בשבילי. בסדר.‬
‫כן. זה מה שאתה צריך כשאתה חדש כאן.‬
‫בסדר.‬ ‫-יחזירו לך את הדברים…‬
‫נראה שיאני וטוני הבחור הגדול די מיודדים.‬
‫אבל הם בקלות‬ ‫יכולים להיראות מאיימים בעיני אסירים חדשים,‬
‫במיוחד בתאים,‬ ‫היכן שהסוהרים לא רואים מה מתרחש.‬
‫נותנים לכולם את הדברים האלה?‬ ‫-כן.‬
‫זה בשביל ה…‬ ‫-כן.‬
‫כן.‬ ‫-בסדר.‬
‫ספרו לי על החוקים כאן באגף.‬
‫פשוט תהיה עצמך, ואל תתעסק בעניינים אחרים.‬
‫כשמישהו בא לכאן, אם אנחנו לא מכירים,‬
‫אני שואל אותו שיסביר לי למה הוא כאן.‬
‫מה הפשע שלך? מה עשית?‬ ‫-כן. כמובן.‬
‫למה? למה זה משנה?‬
‫אם זה משהו מיני…‬
‫עבריין מין.‬ ‫-או פדופיל.‬
‫אז מפרקים לו את הצורה.‬
‫כן. מייד.‬
‫יש מישהו שאחראי על האגף הזה?‬
‫אני צריך לדעת‬ ‫אם למישהו מגיע יותר כבוד מאחרים?‬
‫לא. אין דבר כזה.‬
‫תתעסק בעניינים שלך ותהיה עצמך. זה מספיק.‬
‫כן.‬
‫קדימה.‬
‫טוני, בחור גדול, צעיר אבל גדול,‬
‫דמות סמכותית, הרבה קעקועים,‬
‫ויאני, הם קיבלו את פניי, אבל אני חושב‬
‫שאילו היה מדובר במישהו‬
‫שלא מצא חן בעיניהם ממבט ראשון,‬ ‫הכול יכול היה לקרות.‬
‫אתה בתא לבד. השומרים כבר אינם מזמן.‬
‫אז זו התזכורת המתמדת‬
‫שרגע אחד של שינוי מצב רוח‬ ‫יכול להוביל להתפרצות אלימה.‬
‫- היום השני -‬
‫התאים כאן נפתחים ב-7:00.‬
‫הדייסה הזאת היא לא הדבר הכי גרוע‬ ‫שאפשר לקבל בבוקר.‬
‫לא, כמובן.‬
‫כמה אסירים, כמו יאני,‬ ‫נוטלים חלק בעבודות ובפעילויות בכלא,‬
‫והם יוצאים מוקדם.‬
‫אבל אחרים בוחרים להישאר באגף.‬
‫הם לא מנצלים את הפרויקטים המוצעים,‬
‫אז אני רוצה לבדוק‬ ‫אם הם מנצלים את הזמן בצורה מועילה.‬
‫אמרתי שאני מרגיש כמו ילד כחוש כשאני איתכם.‬
‫אבל הם רוצים לבחון‬ ‫את היכולות של הבחור החדש בחדר הכושר.‬
‫חימום קל.‬
‫כן, תיהנה.‬
‫תצטרף.‬
‫אחת. חמש פעמים.‬ ‫-לא.‬
‫אתה מכיר את הטכניקה, כן?‬ ‫-טוב, אני…‬
‫טוב.‬ ‫-כן?‬
‫כן, טוב מאוד. חמש פעמים.‬
‫טוב. עוד שלוש פעמים.‬
‫שתיים.‬
‫יופי. אחת.‬
‫כן. אחרונה.‬
‫קצת למעלה. יופי.‬
‫ואתה קורא לזה חימום?‬
‫לא, זה חימום קל.‬
‫בחיי.‬
‫כמה משקל היה שם?‬
‫עכשיו, שבעים.‬ ‫-שבעים?‬
‫כן.‬ ‫-וכמה אתה מסוגל להרים?‬
‫נדמה לי ש-220.‬ ‫-אלוהים.‬
‫יופי. הנה זה בא. יופי!‬
‫זה ישר?‬ ‫-כן!‬
‫כל הכבוד.‬
‫עד כה, טוני היה מסביר פנים מאוד,‬
‫אבל לא הייתי רוצה לעצבן אותו‬
‫או את חברו לתא, אולי.‬
‫זה ממש קשה. ממש קשה.‬ ‫תראו, הוא לא מסוגל אפילו ללכת.‬
‫הם סיפרו לי שהם נעצרו יחד‬
‫לפני כשנתיים אחרי מרדף מכוניות עם המשטרה.‬
‫מה עשיתם שגרם להם לרדוף אחריכם?‬
‫חטיפה.‬ ‫-חטפתם מישהו?‬
‫כן. הגענו לגבות חוב.‬
‫גובי חובות?‬
‫זה בהחלט מסביר למה אתם כאלה גדולים.‬
‫לא, אני לא עובד בזה.‬
‫בסדר.‬
‫אבל זה היה חוב שנמתח זמן רב,‬ ‫והבחור אמר לי,‬
‫"תקפוץ לי. לא אשלם לך כלום. אתה מניאק, ו…"‬
‫למה לא פנית למשטרה?‬
‫זה מה שרוב האנשים עושים, לא?‬ ‫-אני פונה למשטרה כשאני צריך דרכון.‬
‫אבל לא לשום דבר אחר.‬
‫אז חטפתם אותו מהבית שלו?‬
‫כן. לא, מהבית של חבר שלו.‬
‫עם אקדח?‬
‫כן. אני לא… היה לנו אקדח?‬
‫אולי. אולי לא.‬ ‫-כן.‬
‫אני לא זוכר. זה היה לפני שנתיים.‬
‫תזכיר לי לא לשאול ממך משהו באגף, בסדר?‬
‫לא.‬ ‫-אני לא רוצה להיות חייב לך.‬
‫אז אם תיתן לי חבילה של עוגיות,‬ ‫אני אשלם עליהם, טוב?‬
‫בסדר.‬
‫אסירים שלא עובדים‬ ‫או הולכים ללימודים בבית הסוהר,‬
‫חוזרים לאגף כעבור שעה להמשך היום.‬
‫טוני ואולי נראים כמו זכרי האלפא באגף 2.1‬
‫ואני רוצה לדעת יותר על הרקע שלהם.‬
‫אבל לפני כן,‬ ‫טוני להוט לספר לי על הקריירה שלו כראפר.‬
‫סי-8 סופרמן.‬
‫זה אתה?‬
‫כן, סי-8, כינוי הראפ שלי.‬
‫מה המשמעות של סי-8?‬
‫זה מזכיר את המילה בפינית שפירושה‬
‫"דפוק", פחות או יותר.‬
‫כולם מנופפים ברובים אמיתיים‬
‫ומציגים סמים בקליפים,‬
‫אז זו מעין פרודיה על זה.‬
‫אז יצרת את זה כסרטון היתולי?‬
‫אני לא טוען שאני גנגסטר או משהו,‬
‫אבל גם אם אתה כזה,‬
‫לא צריך להצהיר על כך באוזני כולם.‬
‫"לפעמים חיים מסודרים‬ ‫לא אטריח את עצמי בפחדים…"‬
‫טוני אולי טוען שהוא לא גנגסטר,‬
‫אבל החטיפה האלימה שהם ביצעו‬
‫היא פשע מזעזע ביותר.‬
‫מה עשיתם לו?‬
‫מה עשינו לו?‬
‫קצת מכל דבר.‬
‫אבל יש צורך להיכנס לפרטים כאלה?‬
‫לקחנו אותו לבית שלי בטמפרה,‬
‫קשרנו אותו לשולחן מתכת‬
‫בעזרת אזיקוני מתכת מסביב לידיו ולרגליו.‬
‫ריסקנו לו את מפרקי האצבעות‬
‫ואת הרגליים ואת הידיים עם פטיש.‬
‫דרסנו אותו,‬
‫ירינו בו חץ,‬
‫ועוד דברים כאלה.‬
‫אבל אני חושב שהרוב היה אלימות נפשית,‬
‫השפלה והכנעה.‬
‫למה הרגשתם שיש צורך‬
‫לענות אותו באופן כזה?‬
‫ייתכן שזה היה שילוב של כעס והתרגשות.‬
‫באותו זמן‬
‫הרגשנו שזה נדרש.‬
‫טוני ואולי היו מעורבים‬
‫במשהו חמור כל כך כמו חטיפה ועינויים.‬
‫לכן קצת הופתעתי מהעדר החרטה.‬
‫אני לא יודע אם הם סתם מנסים להתרברב‬
‫ולהעמיד פנים שהם קשוחים.‬
‫הבחורים שפגשתי לא הפגינו‬ ‫שום מידה של צער או חרטה אמיתיים.‬
‫לא בגלוי. עוד לא.‬
‫- היום השלישי -‬
‫לאחר שחרור האסירים ב-7:00,‬
‫השומרים נסוגים לחדר הבקרה שלהם.‬
‫אסירים יכולים להחליט‬ ‫אם לנצל את ההזדמנויות הרבות‬
‫לעבודה או ללימודים שהכלא מציע להם.‬
‫והבוקר, שוב יש כאלה שבוחרים שלא.‬
‫מה הפירוש של ג"א? גנגסטר אמיתי?‬
‫כן.‬
‫זה נדבק היטב?‬
‫המדבקות די בסדר.‬
‫מטורף.‬
‫רוצה גם?‬
‫קעקוע?‬ ‫-כן.‬
‫לא, תודה.‬
‫טוני משתמש באקדח קעקועים‬
‫שהם הכינו מעט ושלט של אקס בוקס.‬
‫מהיכן מגיע הדיו?‬
‫אנחנו מתיכים סכיני גילוח חד פעמיים‬
‫ומשתמשים בפיח.‬
‫מה יקרה אם השומרים‬ ‫יבואו ויראו אתכם עושים את זה?‬
‫בידוד.‬
‫זמן לבד, אתה מבין.‬ ‫-בידוד.‬
‫טוב. השומרים לא יבחינו שיש לך קעקוע חדש?‬
‫יש לו יותר מדי קעקועים.‬
‫אני לא חושב שהם יבחינו שיש לי קעקוע חדש.‬
‫סיימנו. כן. תכבה את המכונה.‬
‫העבודה הסתיימה?‬
‫כן.‬
‫על אף שנראה שחלק מהאסירים באגף 2.1‬ ‫מבלים את כל היום בתאים,‬
‫מוצעות להם תוכניות חינוכיות,‬
‫וקצת יותר ממחצית האסירים‬ ‫מבצעים עבודות בכלא.‬
‫חלקם אפילו לומדים הכנת תכשיטים.‬
‫היום אני אצטרף ליאני, חברי לאגף.‬
‫לאן אתה הולך עכשיו? לסדנה?‬ ‫-לסדנה, כן.‬
‫ואתה בא לכאן בכל יום?‬
‫בכל יום.‬
‫ידעתי שיאני עובד, אבל הופתעתי לגלות‬
‫שהוא הפך להיות מומחה‬ ‫בהכנת שטיחים פיניים מסורתיים,‬
‫עבורם בית הסוהר משלם לו 100 אירו לחודש.‬
‫היי, בוא הנה. אנחנו עושים דבר פשוט.‬
‫קודם כול, אחד…‬ ‫-תקפיד שזה יהיה פשוט.‬
‫פשוט מאוד.‬
‫יאני למד להשתמש בנול הזה‬ ‫לאורך שש תקופות מאסר,‬
‫וכעת הוא סיים כמחצית‬ ‫מתקופת מאסר נוספת של ארבע שנים.‬
‫עכשיו תשנה.‬ ‫-לשנות.‬
‫זה השני.‬
‫לאחד?‬ ‫-לאחד.‬
‫כן.‬ ‫-ואז, בום?‬
‫כן, שלוש פעמים.‬
‫יש לך כוח, בן אדם.‬ ‫-אני אשבור את המכונה?‬
‫לא.‬
‫לא ייאמן שנכנסת ויצאת כל כך הרבה פעמים.‬
‫למה אתה כל הזמן יוצא וחוזר?‬
‫זה אורח חיים. זה אורח החיים שאני מנהל.‬
‫ואיזה אורח חיים אתה מנהל בחוץ?‬
‫סמים ואלימות.‬
‫סמים ואלימות?‬ ‫-כן.‬
‫מכירת סמים.‬ ‫-הבנתי.‬
‫מבין? החרא הרגיל.‬
‫מה הסם המועדף עליך?‬
‫קוקאין. אמפטמינים.‬
‫קוקאין ואמפטמינים.‬
‫אז על מה אתה בכלא עכשיו?‬
‫על אלימות.‬ ‫-אתה כאן על אלימות?‬
‫כן.‬ ‫-מה עשית?‬
‫דקרתי אדם. זה היה קרב סכינים.‬
‫הייתי במקום הלא נכון בזמן הלא נכון.‬
‫שום דבר מיוחד.‬ ‫במקום הלא נכון בזמן הלא נכון.‬
‫ומה קרה לבחור שדקרת?‬
‫תודה לאל שהוא לא מת, אבל…‬
‫זה סימן טוב, לפחות,‬
‫שאתה מפגין מידה של צער וחרטה.‬
‫כן.‬
‫וכשזה מתקדם, צריך להזיז את זה ככה.‬
‫זה שומר על הצורה.‬ ‫-בסדר.‬
‫כדי שזה לא ילך ככה.‬ ‫-בסדר.‬
‫מפריע לי שאתה מישהו‬
‫שהיה כאן, יצא, וחוזר חלילה,‬
‫כלומר השיקום, העזרה לאנשים כמוך…‬
‫כן, הם עוזרים למי שמעוניין בעזרה.‬
‫ואותה מדריכה הייתה כאן כל הזמן?‬
‫היא הייתה כאן, כן.‬
‫בטח נמאס לך לראות שהוא חוזר‬ ‫אחרי כל פעם שהוא משתחרר.‬
‫כן, אני מקווה שהוא לא יחזור.‬
‫החיים שלו מסודרים היטב כעת.‬ ‫-כן.‬
‫נראה שיש ביניכם מערכת יחסים טובה.‬
‫יש בינינו מערכת יחסים טובה.‬ ‫אנחנו מדברים על הכול.‬
‫בחורות, סמים, הכול.‬
‫בסדר. איך זה עוזר לך?‬
‫אני לא יודע. טוב לדבר על זה.‬
‫יש יותר מדי טסטוסטרון באגף ההוא.‬
‫כן. אני מניח שזה נכון.‬
‫כן.‬
‫אחרי שנתיים כאן,‬ ‫התקדמתי מבחינת המחשבות שלי.‬
‫זה כמו טיפול בשבילי,‬ ‫כשאני רואה איך היצירות שלי מביאות תועלת.‬
‫בסדר. סיימת? אתה יכול לסיים.‬ ‫-כן.‬
‫למרות שנדרשו לו כמה תקופות מאסר‬ ‫כדי להגיע למקום שבו הוא כיום,‬
‫נראה שיאני עושה כעת שינויים חיוביים בחייו.‬
‫ונראה שהבריחה היומיומית‬ ‫מתרבות המאצ'ו באגף מסייעת לו גם כן.‬
‫חזרתי לאגף 2.1, ומתברר שכולם כאן מתוחים.‬
‫בסדר. תעצרו.‬
‫שמעתי שמועה שטוני תקף אסיר חדש,‬
‫שנלקח כעת לאגף אחר.‬
‫הוא רק הגיע לבית הסוהר?‬ ‫-כן.‬
‫ונתת לו אגרוף?‬ ‫-כן.‬
‫בתא שלו.‬
‫נכנסת לתא שלו?‬ ‫-כן.‬
‫טוב.‬
‫כי יש מצלמות בכל מקום.‬
‫בסדר.‬
‫ולמה נתת לו אגרוף?‬
‫כי הוא…‬
‫הוא הלשין לפני כמה שנים.‬
‫הוא הלשין על מה?‬
‫סמים.‬
‫וזו הייתה הנקמה שלך?‬
‫כן.‬
‫אני לא יכול לחיות לצד אנשים כאלה.‬
‫החברים שלי יצחקו עליי‬ ‫אם אחזור הביתה מבלי שעשיתי משהו.‬
‫כמה קשה הוא נפצע?‬
‫אני לא יודע.‬
‫אולי, החבר לתא של טוני,‬
‫גם היה באגף בזמן התקרית.‬
‫טוני סיפר לי על ה…‬
‫כן.‬
‫כן, אבל הוא היה חייב לעשות את זה.‬
‫באמת?‬ ‫-כן.‬
‫אבל השומרים לא יודעים על זה?‬ ‫-לא.‬
‫עדיין לא.‬
‫אתה חושב שמישהו יספר להם?‬ ‫-אני לא חושב.‬
‫ראיתי את זה כשהוא נכנס לחדר עם השומר.‬
‫אני חושב שהוא לא יספר שום דבר.‬
‫כן.‬ ‫-איך זה?‬
‫טעים מאוד. תודה רבה. טעים מאוד.‬
‫תודה.‬ ‫-אין בעיה.‬
‫מכיוון שהשומרים לא ראו את התקרית,‬
‫טוני לא נענש.‬
‫אני חושש שאם אסירים כמו טוני‬
‫עדיין נוקטים באלימות‬ ‫כדי לפתור את הבעיות שלהם,‬
‫הם לא באמת משנים את דרכיהם.‬
‫- היום הרביעי -‬
‫הבחורים נשארו נעולים בתאים כל הלילה.‬
‫טוני ואולי עדיין לא יצאו מהתא שלהם.‬
‫יאני מתנהג כרגיל, מסתובב לו.‬
‫נראה שהוא תמיד‬ ‫מתחיל את היום מלא באנרגייה.‬
‫נראה שההתמקדות של יאני‬ ‫במיזם העבודה של בית הסוהר‬
‫מסייעת לו לשמור מרחק מסמים ומאלימות‬
‫והופכת אותו לאדם מאושר יותר.‬
‫אבל לא רק העבודה מוציאה אותו מהמיטה.‬
‫אני מקבל אימייל כל בוקר מהחברה שלי.‬
‫זה מתקבל במשרד?‬
‫השומרים?‬ ‫-כן, השומרים.‬
‫היא ביקשה שאדליק את הטלוויזיה,‬
‫כי היא תעדכן את ערוץ הספורט שלי.‬
‫זאת חברה ותיקה?‬
‫לא. נפגשנו כאן.‬
‫אני הייתי כאן. היא באה לפגישה עיוורת איתי.‬
‫איך פגשת אותה כאן?‬
‫ידיד שלי, איך אומרים…‬
‫הכיר ביניכם.‬ ‫-הכיר בינינו. כן.‬
‫מערכת היחסים החדשה של יאני‬ ‫מעניקה לו מוטיבציה נוספת‬
‫להתמיד בתהליך השיקום שמוצע לו כאן.‬
‫אבל לא כל האסירים באגף 2.1 התקדמו כמוהו.‬
‫אוכל של בית סוהר. חרא של דבר.‬
‫זה אוכל לכלבים.‬
‫מייקל, שם בדוי,‬
‫הוא שכני לתא. הוא בן 18.‬
‫הוא לא עובד ומבלה הרבה זמן לבדו בתא.‬
‫היום הוא נראה מוטרד.‬
‫אני לא מדוכא, אבל איכשהו,‬
‫להיות כאן בכלא מתסכל אותך‬ ‫ואתה רוצה להרגיש טוב יותר.‬
‫רוב הבחורים יצאו להתעמלות הבוקר.‬
‫למה לא יצאת לנשום קצת אוויר צח‬
‫ולהשתמש בזה כדרך לשחרר קצת מתח, ו…‬
‫אני נוהג לצאת מדי יום.‬
‫פשוט לא מתחשק לך היום, מה?‬
‫אני לא יודע. אני קצת חסר מנוחה היום,‬
‫ואני לא יכול להישאר כאן.‬
‫סליחה, אני צריך ללכת לעשן סיגריות.‬ ‫-בסדר.‬
‫מייקל נוטה להסתגר בתא שלו‬ ‫במשך שעות במהלך היום.‬
‫אני עדיין לא יודע‬ ‫למה הוא כאן ועם אילו קשיים הוא מתמודד.‬
‫מה קורה?‬ ‫-מה שלומך?‬
‫טוב.‬
‫אתה רוצה לדבר?‬
‫כן. נהדר. בוא.‬
‫בוא הנה ונדבר.‬
‫להיכנס? בסדר.‬ ‫-ברוך הבא. כן.‬
‫איך אתה מרגיש עכשיו? כי קודם הרגשת קצת…‬
‫טוב.‬
‫על מה אתה כלוא? למה אתה כאן?‬
‫ברחתי מבית יתומים‬
‫ונסעתי לטמפרה,‬
‫שם הייתי חסר בית,‬ ‫וצרכתי סמים וחיפשתי סמים.‬
‫נקלעתי לסיטואציה בטמפרה‬ ‫שבה שני נרקומנים בסביבות גיל 40‬
‫האשימו אותי שגנבתי את מלאי הספיד שלהם,‬
‫והבחור אמר לי‬
‫שיש לי שלוש שניות להחזיר את הסמים,‬
‫אחרת הוא ישבור לי את השיניים‬ ‫עם אלת בייסבול.‬
‫בתגובה, פשוט איבדתי את זה.‬
‫הוצאתי את הסכין מהכיס שלי,‬ ‫ודקרתי אותו בצוואר.‬
‫ואז הבחור השני בא ודחף אותי,‬
‫והרים את הידיים ככה בערך,‬
‫ואז דקרתי אותו פעמיים,‬
‫כאן וכאן.‬
‫אבל היית ילד.‬
‫האם ניסו לעזור לך במהלך תקופת המאסר‬
‫להבין את החומרה‬
‫של פשע אלים כל כך?‬
‫נפגשתי עם עובדת השיקום ועם פסיכולוגית.‬
‫כן, זה עזר לי.‬
‫מישהו מהמשפחה שלך בא לבקר אותך?‬
‫בחיי, עבר המון זמן‬ ‫מאז הפעם האחרונה שבאו לבקר אותי.‬
‫אני לא בטוח שאני צריך ביקורים.‬ ‫אני מסתדר היטב כאן.‬
‫זה אגף טוב. יש כאן קבוצה טובה,‬
‫ויש לי כאן חברים, ונחמד להיות כאן.‬
‫למרבה הצער, אחד מהקורבנות מת‬
‫כתוצאה מהתקיפה האלימה של מייקל.‬
‫בשל גילו, נגזר על מייקל לרצות‬
‫שנתיים וחצי בלבד‬ ‫מתוך גזר הדין שהוטל עליו על הריגה.‬
‫כך שלמנגנון בתי הסוהר‬ ‫נותרו רק חודשים בודדים‬
‫לעבוד איתו.‬
‫כל האסירים כלואים בתאיהם מעל 14 שעות ביום,‬
‫אבל לעיתים קרובות מייקל נשאר בתאו,‬ ‫גם כאשר הוא יכול לבחור,‬
‫ונראה שהוא מבודד מאוד.‬
‫ילד בן 18 כלוא בתא‬
‫בכלא מבוגרים מ-16:40‬
‫עד 7:00 מחר בבוקר.‬
‫האם זה שיקום? האם זה עונש?‬
‫עשיתי את זה. עשיתי את זה בעצמי,‬
‫הייתי כלוא בתא בשעות היום,‬
‫וזה גורם לנזק פסיכולוגי.‬
‫עכשיו כשהוא ברשותם,‬ ‫הם חייבים לעשות משהו איתו.‬
‫לא משנה מה הוא עשה,‬
‫לאור גילו הצעיר כל כך,‬ ‫עדיין אפשר להציל אותו.‬
‫- כלא קילמקוסקי -‬
‫- היום החמישי -‬
‫נותרו לי יומיים בכלא קילמקוסקי.‬
‫פגשתי אסיר, שבדומה למייקל,‬
‫ביצע מעשי אלימות חמורים כשהיה נער.‬
‫אני רפאל.‬ ‫-אני לייף.‬
‫מה שמך? לייף.‬ ‫-לייף.‬
‫עכשיו בגיל כמעט 50,‬
‫לייף סוף כל סוף מתחייב לתוכנית‬
‫של ייעוץ סדיר בבית הסוהר.‬
‫כמה פעמים נכנסת לכלא?‬
‫אחת עשרה פעם בפינלנד,‬
‫שש פעמים בשוודיה,‬
‫פעמיים בדנמרק ופעם אחת בנורווגיה.‬
‫לייף מספר שהוא משתייך‬ ‫לקהילת צועני הרום בפינלנד.‬
‫הוא ישב 23 שנים בכלא,‬
‫הורשע בפשעים אלימים רבים,‬
‫ביניהם שני מקרי רצח.‬
‫גדלתי במוסדות.‬
‫והגעתי לכלא כשהייתי בן 15.‬
‫ואז אחי נרצח. אז יריתי ברוצח שלו בראש.‬
‫זו הייתה נקמה.‬
‫מה הניע את האלימות שלך כשהיית בחוץ?‬
‫אם יש משפחה רומאנית שיש בה שנאה,‬
‫ואתה לא מצליח להתרחק מהמציאות הזאת,‬ ‫אז החיים יכולים ממש להשתבש.‬
‫כיום לכולם יש כלי נשק.‬
‫ואז זה קורה פתאום.‬ ‫מנסים לקחת את חייך באופן מיידי.‬
‫לא רציתי לקבל עזרה בעבר.‬
‫למה עכשיו ולא בעבר?‬
‫השתמשתי בעבר בהמון סוגי סמים קשים.‬
‫אבל כעת, במהלך תקופת המאסר הזאת,‬
‫אני מנהל שיחות‬
‫עם האנה כל הזמן.‬
‫מאז שלייף נגמל מסמים,‬
‫הוא הולך למפגשים קבועים עם האנה,‬
‫היועצת המיוחדת של הכלא לעבריינים אלימים.‬
‫יצא לך לחשוב באיזה מקום‬
‫כדאי למקם מרכז שיקום כזה?‬
‫מרכז גמילה נוצרי יהיה המתאים ביותר.‬
‫כדי שתהיה קצת רוחניות.‬ ‫-כן.‬
‫רוב האסירים שאת עובדת איתם‬ ‫הם עבריינים אלימים כמו לייף.‬
‫סמים או אלכוהול הם הגורמים לאלימות הזאת?‬
‫במרבית המקרים‬
‫הם חיו חיים קשים מאוד.‬
‫היו להם בעיות במשפחה,‬ ‫רבים מהם חיו במשפחות אומנה,‬
‫או חיו במוסדות,‬
‫או חוו התעללות בילדות.‬
‫אף אחד לא חי חיים רגילים ואז לפתע מחליט‬
‫שעכשיו הוא רוצה‬ ‫להתחיל לעשות פשעים ולהרביץ לאנשים.‬
‫האנה מאמינה שמערכת בתי הספר הפינית‬
‫גם מרחיקה גברים צעירים מסוימים.‬
‫כשהייתי ילדה בשנות ה-90,‬
‫אני זוכרת בבירור‬
‫שהבנים הפרועים והבעייתיים האלה‬
‫הוענשו לעיתים קרובות.‬
‫הם הסתבכו בצרות. זלזלו בהם.‬
‫אני חושבת שהחברה הפינית‬
‫נוטה להעדיף התנהגות רגועה ומאוזנת,‬
‫וכל דבר מלבד זה נחשב כגורם משבש.‬
‫זה היה סימן שאמר בבירור, "אתה בצרה".‬
‫הבנתי. האם חובה על אסירים בעלי נטייה אלימה‬
‫להיפגש עם מישהי כמוך?‬
‫יש מספיק אסירים שרוצים לבוא לכאן מרצונם,‬
‫אז לוח הזמנים שלי מלא באנשים האלה.‬
‫אז, לייף, איך ההשתתפות‬ ‫בפגישות האלה מסייעת לך?‬
‫אני יכול לדבר איתך על הכול.‬
‫אני לא צריך לשקר לגבי שום דבר,‬
‫או לגבי התחושות שלי,‬ ‫או לגבי האופן שבו אני זקוק לעזרה.‬
‫ואני יודע שהשיחות האלה הן רק ביני לבינך.‬
‫נראה שהאנה עושה עבודה נהדרת,‬
‫אבל היא יועצת האלימות היחידה בכלא.‬
‫והאסירים הם שמחליטים אם ברצונם להיעזר בה.‬
‫זה מקום שמחזיק בתוכו את האנשים האלה,‬
‫ויכול לכוון או לדחוף אותם‬ ‫לעבר הנתיב הנכון או ההזדמנות הנכונה.‬
‫לא נראה שזה מתבצע כאן.‬
‫האסירים הם האחראים לשקם את עצמם.‬
‫הם צריכים לקבל את כל ההחלטות בדבר השאלה‬
‫האם לדעתם הם השתנו.‬
‫שום דבר לא משנה אותם.‬
‫לייף ורוב האסירים שפגשתי‬
‫אמרו ששימוש בסמים‬ ‫הניע את הפשעים האלימים שלהם.‬
‫לכן אני רוצה לברר אם לאסירים‬
‫עדיין יש גישה לסמים בתוך בית הסוהר.‬
‫כי אם כן, זה ישפיע על יכולתם לחזור למוטב.‬
‫יש לך השפעה רבה באגף, נכון?‬
‫אתה זוכה להמון כבוד?‬
‫נורמלי.‬
‫אילו הייתי רוצה לעשן מריחואנה,‬ ‫או אילו הייתי רוצה אמפטמינים, או…‬
‫קל להכניס את זה?‬
‫כן.‬ ‫-באמת?‬
‫כן. אתה רוצה?‬ ‫-טוב, או…‬
‫אם אני רוצה?‬
‫השומרים מקפידים בנוגע לסמים?‬ ‫הם באים לחפש אותם כל הזמן?‬
‫הם מבצעים חיפושים?‬ ‫הם תמיד מנסים לעצור את זה?‬
‫כשאנחנו בחוץ, כשאנחנו בחדר הכושר. ככה.‬
‫הם מחפשים בתאים כשאתם לא בתוכם?‬
‫כן.‬
‫אז אילו סמים הם מוצאים?‬
‫אילו סמים ישנם?‬ ‫-הם לא מוצאים כלום בדרך כלל.‬
‫הם לא מוצאים כלום?‬ ‫-כן.‬
‫למשל שלושה מיליגרם של סובוטקס.‬
‫זה הסם העיקרי? סובוטקס?‬
‫כן, זה סם פופולרי בבתי הסוהר בפינלנד.‬
‫טוב.‬
‫מה הוא עושה? מעולם לא השתמשתי בו.‬
‫זה לא טוב. בפעם הראשונה, אתה…‬
‫ואז אתה נשאר‬ ‫עם תחושה רעה מאוד במשך יומיים.‬
‫אבל אחרי זה,‬
‫יש בך יותר אנרגייה, ו…‬
‫רואים פה עיניים של אנשים‬ ‫עם אישונים צרים מאוד.‬
‫כן.‬
‫בסדר.‬
‫אז זה הסימן המסגיר, אישונים צרים.‬
‫כן.‬
‫כמו ברוב בתי הסוהר,‬
‫סמים לא חוקיים הם המניע המרכזי לעימותים‬
‫ואיומים בין אסירים.‬
‫אחד האסירים באגף שלי הסתבך כל כך‬
‫שהוא ביקש לעבור לאגף בטוח יותר.‬
‫מה שלומך, גבר?‬
‫בא לך לשחק?‬ ‫-בטח.‬
‫אפשר לקחת את המחבט הזה?‬ ‫-כן, אפשר.‬
‫שמו אנטי, וכעת הוא שוהה באגף מוגן‬
‫למען ביטחונו האישי.‬
‫אבל האסירים מכנים אותו בכינוי אחר.‬
‫הבחורים תיארו לי את זה כאגף הלטאה.‬
‫אני יודע שזה לא…‬ ‫-זו המילה שהם משתמשים בה. כן.‬
‫למה הם מתכוונים?‬
‫עברייני מין. אנשים שהם מלשנים.‬
‫אז למה אתה כאן?‬
‫זה היה קשור לסיטואציה שלי‬
‫שבה יכולתי לעזור לאנשים האלה עם הסמים,‬ ‫אבל בחרתי שלא.‬
‫מה זאת אומרת לעזור לאנשים האלה עם הסמים?‬
‫טוב, לפעמים יש לי מפגשי התייחדות.‬
‫והם רצו שאשתמש בהם כדי לעזור להם,‬
‫כך שאשתי תביא איתה חבילה, וכל החרא הזה.‬
‫אני לא יכול לערב אותה בזה.‬ ‫-לא.‬
‫הם התקשרו לאשתי בחוץ‬
‫וביקשו ממנה לעשות זאת מבלי שידעתי.‬
‫לכן כעסתי עליהם מאוד.‬
‫היה לנו ריב קטן, ונאלצתי לעזוב.‬
‫כשהפעילו עליך לחץ כזה באגף 2.1,‬
‫פחדת?‬
‫פחדתי?‬
‫בטח. הבחורים האלה הם כמוני.‬
‫הם מסוגלים לעשות כל מה שצץ להם בראש.‬
‫אין להם עכבות.‬
‫אני רוצה להשתחרר יום אחד.‬ ‫אני לא רוצה להרוג אף אחד כאן.‬
‫ואני לא רוצה שיהרגו אותי כאן.‬
‫אבל בתי סוהר היו פעם שונים.‬
‫כיום,‬
‫אף אחד כבר לא מציית לחוקים.‬
‫זה נראה שהם ממציאים את החוקים תוך כדי.‬
‫המלך הוא מי שיש לו הכי הרבה סמים.‬ ‫אני לא יודע למה.‬
‫כן.‬
‫אחד האתגרים הגדולים ביותר‬ ‫של רשויות בתי הסוהר‬
‫הוא למנוע כניסה של סמים.‬
‫אבל כשנכנסים סמים לכאן, נוצר שוק שחור.‬
‫זה גם יוצר היררכיה,‬
‫אלה ששולטים בסמים, שולטים בכלא.‬
‫לכן הם אלה שינהלו את העניינים.‬ ‫וזה מסוכן ביותר.‬
‫- היום השישי -‬
‫זהו היום האחרון שלי באגף 2.1.‬
‫מה שלומך? אתה בסדר?‬ ‫-כן, אני בסדר.‬
‫אני מתעדכן עם יאני.‬
‫נותרו לו שנתיים לרצות את עונשו,‬ ‫אבל הוא מתכנן את העתיד.‬
‫מבין כל הבחורים באגף 2.1,‬
‫הוא אחד מהמעורבים ביותר במיזמי הגמילה כאן.‬
‫אני באמת רוצה לדעת,‬
‫כי קיבלתי את הרושם שאתה בחור נחמד,‬
‫מה תעשה כשתשתחרר?‬
‫אני אגור עם החברה שלי.‬
‫יש לי עבודה, בית והכול מוכן.‬
‫זה סימן טוב.‬ ‫-כן. ממש טוב.‬
‫הפעם זה שונה, כי לפני כן זה לא היה כך.‬
‫יש לי פגישה משפחתית בעוד שבועיים.‬
‫זו תהיה הפגישה המשפחתית הראשונה שלך.‬ ‫-הראשונה. כן.‬
‫ביקור התייחדות. כדי שתוכלו להתקרב יותר.‬
‫כן.‬
‫ובעוד חודשיים אצא לחופשה הראשונה שלי.‬
‫אז יש הרבה למה לצפות.‬
‫הרבה דברים טובים.‬
‫בהצלחה. אני מקווה שזה יסתדר לך.‬ ‫-תודה.‬
‫תודה, בן אדם.‬
‫מערכת היחסים של יאני,‬ ‫בשילוב תוכנית מגובשת לאחר השחרור,‬
‫יסייעו לו לשמור על מחויבות לתהליך הגמילה.‬
‫טוני משתחרר בעוד פחות מחודש.‬
‫למרות שהוא בחר לא לקחת חלק‬ ‫במיזמים של בית הסוהר,‬
‫אני רוצה לדעת אם בית הסוהר שינה אותו.‬
‫אני מבין שאני כזה.‬
‫אני כמו שבן אדם צריך להיות.‬
‫אני טוב כלפי אנשים טובים,‬ ‫ורע מאוד כלפי אנשים רעים.‬
‫אני לא חושב‬ ‫שאני גנגסטר במשרה מלאה בשום צורה.‬
‫זה קרה רק בסוף שבוע אחד,‬ ‫ועכשיו אני מרצה מאסר על כך.‬
‫מה מצפה לטוני בעתיד?‬
‫אז המטרה היא שאני ואולי…‬
‫תכננו להקים עסק שנוכל לנהל ביחד.‬
‫אני אהפוך להיות אב בקיץ.‬
‫ואני רוצה להיות אבא טוב לילדים שלי.‬
‫אני רוצה ליצור מוזיקה כשאתפנה לזה.‬
‫אני לא מתכוון לחזור לכאן.‬
‫על פי מה שראיתי, אסירים רבים ישתנו באמת‬
‫רק לאחר שהם ירצו מאסר של שנים רבות.‬
‫בפינלנד כולה, 57 אחוז מהעבריינים האלימים‬
‫יבצעו פשעים נוספים‬ ‫בתוך חמש שנים ממועד השחרור.‬
‫אז האם הפילוסופיה שלהם,‬ ‫שבה אסירים לוקחים אחריות‬
‫על השיקום של עצמם,‬
‫היא באמת הנכונה?‬
‫הגעתי כדי לשוחח עם מנהל הכלא, הארי ראמו.‬
‫בית הסוהר הזה‬ ‫מאכלס עבריינים אלימים חוזרים רבים,‬
‫ושיקום הוא אמצעי חשוב‬
‫לצמצום הישנות פשיעה.‬
‫יש כמה אנשים שצריכים ליווי צמוד בתהליך.‬
‫כמושל הכלא הזה,‬
‫כמה זה יעיל, לדעתך?‬
‫נקודת המפתח היא שאנחנו רואים אסירים…‬
‫אנו רואים בני אדם כבני אדם.‬
‫נקודת המוצא שלנו היא‬
‫להשקיע את מרב המאמצים בשיקום כל אסיר.‬
‫על מנת שיוכלו לחיות את חייהם בחברה‬ ‫ללא סמים וללא פשע.‬
‫אני מאמין שאלו שיש בהם מוטיבציה‬ ‫ומעוניינים להשתקם,‬
‫כלא קילמקוסקי ומערכת בתי הסוהר של פינלנד‬
‫יעניקו להם את הכלים‬ ‫ואת ההזדמנות להצליח בכך.‬
‫אבל זה תלוי בהם. זה מתחיל בהם.‬
‫אילו היית יכול להביא משהו לכלא,‬
‫אם היה לך את הכוח‬ ‫להביא משהו לכלא כדי לעזור,‬
‫כדי לתמוך בתהליכי השיקום‬ ‫וברפורמות שאתה מציע כאן,‬
‫מה היית מביא?‬
‫יש לנו רק יועצת אלימות אחת‬ ‫בשנתיים האחרונות,‬
‫ואני סבור שאנחנו זקוקים‬ ‫לעוד שתיים או שלוש.‬
‫לדעתי, תוכניות צדק מאחה הם אחד מהדברים‬
‫שיש לשלב אותם יותר בבתי הסוהר.‬
‫יש סמים בכלא.‬
‫כמה מאתגר בכלא הזה‬
‫להצליח במדיניות של אפס סובלנות‬ ‫שאתה בוודאי שואף להשיג אותה.‬
‫כן, בלתי אפשרי להפוך את המקום הזה לאטום.‬
‫לדעתי, יש שני אמצעים עיקריים‬
‫שיכולים לצמצם את הבעיה הזאת.‬
‫האחד הוא מניעת האספקה,‬
‫בעזרת עבודת הבקרה שאנחנו עושים כאן.‬
‫והשני הוא להעלים את הביקוש,‬
‫וזאת באמצעות שיקום, פעילויות תעסוקה,‬
‫להעניק להם דברים אחרים‬ ‫שאפשר לחשוב עליהם מלבד סמים.‬
‫אנחנו דבקים בערכים שלנו.‬
‫כיבוד כבוד האדם,‬
‫צדק, ואמונה ביכולתו של האחר לגדול ולהתפתח.‬
‫אני מאמין שבקרב רבים מהאסירים‬
‫יש רצון אמיתי‬ ‫לחיות חיים נקיים מסמים ומפשע,‬
‫אבל זה לא קל, וזה דורש מוטיבציה גבוהה.‬
‫חשבתי שאתה אמור לעזוב.‬ ‫-לא, אתה שחררת אותי.‬
‫כן. נתתי לך להיכנס.‬
‫רוב האנשים שפגשתי כאן‬ ‫הם עבריינים אלימים חוזרים,‬
‫שרבים טוענים שמגיע להם להיות כלואים.‬
‫אבל לדעתי, אסור רק לשכן אסירים,‬
‫אלא גם צריך להחזירם למוטב.‬
‫חלקם משתקמים, ומתבצעת עבודה טובה כאן.‬
‫אבל כשמדובר בעבריינים האלימים ביותר‬ ‫שגם מכורים לסמים,‬
‫הכלא חייב לעשות יותר למענם.‬
‫תרגום כתוביות: לאה שרמן-קיש‬